
DR.31.3.2015                                                                           103 

 

 

 

dengan sistem yang sukar dikesan terutamanya sistem, dengan izin, stealth capabilities 
terutamanya untuk menghadapi perairan kita yang cukup panjang pada ketika ini yang 
semakin hebat kita menghadapi ancaman, bukan sahaja daripada pengganas, bahkan 
daripada kapal-kapal negara lain yang turut sama dalam tuntutan bertindih? 

Seterusnya, saya pergi kepada Butiran 00500 – Tentera Udara. Peruntukan 
tambahan sebanyak RM2.8 juta untuk menampung kos pembinaan Pusat Servis Teknikal 
bagi penyelenggaraan dan pembaikan pesawat. Inilah sebenarnya untuk pembaikan dan 
maintenance Sukhoi A400M untuk logistik transport ship. Kita mempunyai sebanyak 18 unit.  
Jadi adakah ruang ini mencukupi untuk kos maintenance sebanyak 18 buah kapal ini? Kita 
mahu kalau boleh melihat apa juga aset ketenteraan kita berada dalam keadaan yang siap 
siaga dan sentiasa bersedia untuk menghadapi apa juga ancaman.   

Seterusnya, adakah kerajaan bercadang untuk menggantikan MiG-29 kita yang 
telah sepatutnya dilupuskan ataupun dengan izin, decommission? Jadi adakah kerajaan 
bercadang untuk menggantikan kapal-kapal yang lebih canggih lagi untuk 
memperlengkapkan aset ketenteraan kita?   

Datuk Dr. Makin @ Marcus Mojigoh [Putatan]:  Yang Berhormat Jasin. 

Tuan Pengerusi [Datuk Haji Ismail bin Haji Mohamed Said]:  Ya, Yang 
Berhormat Putatan. Sila. 

Datuk Dr. Makin @ Marcus Mojigoh [Putatan]:  Terima kasih Tuan Pengerusi 
yang disayangi. Yang Berhormat Jasin, saya terpanggil dengan hujah Yang Berhormat 
Jasin soal kelengkapan aset-aset Kementerian Pertahanan kita. Saya hendak tanya, enam 
buah kapal LCS ini – banyak rujukan dia, saya pun tidak faham. Enam buah kapal ini 
ditempatkan di mana? Kita minta Menteri untuk memperjelaskan kenapa beli enam buah. Di 
manakah enam buah ini – adakah di kawasan Silam, adakah di kawasan Lahad Datu, 
adakah di kawasan Tawau?  

Juga, aset-aset ketenteraan udara ini. Kita telah pun berbahas tentang aset 
keperluan bagi air drone supaya dapat memantau tempat-tempat di mana persempadanan 
kita antara Filipina dan Malaysia, terutama sekali di kawasan ESSZONE di Sabah. Minta 
tumpang bahas dan tanya kepada pihak kementerian. Menteri ini dari Kudat, so dia tahu.  
Kalau dia tidak tahu, tidak tahulah. 

Datuk Wira Haji Ahmad bin Haji Hamzah [Jasin]:  Terima kasih Yang Berhormat 
Putatan. Jadi saya ringkaskanlah. Memang bertepatan sangatlah kalau boleh kerajaan kita 
dapat menambah lagi aset-aset ketenteraan. Bukanlah bertujuan kita untuk menunjuk 
kekuatan kita tetapi kita mahu kalau aset-aset ketenteraan kita dapat diperlengkapkan 
supaya negara-negara jiran sentiasa menghormati kekuatan kita. Bukan untuk menyerang 
sesiapa, tetapi kita membuat persediaan dalam apa jua eventualities. 

Seterusnya, saya hendak tanya kepada pihak kerajaan, adakah kerajaan 
sebenarnya bercadang untuk menambahkan lagi aset ketenteraan terutamanya aircraft 
carrier yang boleh mengawal bukan sahaja untuk Laut China Selatan yang sebenarnya 
cukup strategik pada ketika ini sebagai satu perairan yang cukup penting sekali, tetapi juga 
dalam masa yang sama, Selat Melaka. Ini kerana kapal ini adalah sangat-sangat diperlukan 
pada ketika ini bagi memperlengkapkan terutamanya kita sedang menghadapi pelbagai 
ancaman. 

Terima kasih Tuan Pengerusi, saya menyokong. 

Tuan Pengerusi [Datuk Haji Ismail bin Haji Mohamed Said]:  Ya Yang 
Berhormat Stampin. Selepas Yang Berhormat Stampin, Menteri menjawab. 

 

6.47 ptg. 

Tuan Julian Tan Kok Ping [Stampin]:  Terima kasih Tuan Pengerusi kerana 
memberi kesempatan bagi Stampin. 

Butiran 00500 dan Butiran 00600.  Tuan Pengerusi, saya ada satu cadangan 
kepada Kementerian Pertahanan iaitu melibatkan kerjasama bersama dengan Kementerian 
Kesihatan yang pernah saya bangkitkan. Tuan Pengerusi, Timbalan Menteri Kesihatan tadi 



dengan sistem yang sukar dikesan terutamanya sistem, dengan izin, stealth capabilities terutamanya untuk menghadapi perairan kita yang cukup panjang pada ketika ini yang semakin hebat kita menghadapi ancaman, bukan sahaja daripada pengganas, bahkan daripada kapal-kapal negara lain yang turut sama dalam tuntutan bertindih? Seterusnya, saya pergi kepada Butiran 00500- Tentera Udara. Peruntukan tambahan sebanyak RM2.8 juta untuk menampung kos pembinaan Pusat Servis Teknikal bagi penyelenggaraan dan pembaikan pesawat. Inilah sebenarnya untuk pembaikan dan maintenance Sukhoi A400M untuk logistik transport ship. Kita mempunyai sebanyak 18 unit. Jadi adakah ruang ini mencukupi untuk kos maintenance sebanyak 18 buah kapal ini? Kita mahu kalau boleh melihat apa juga aset ketenteraan kita berada dalam keadaan yang siap siaga dan sentiasa bersedia untuk menghadapi apa juga ancaman. Seterusnya, adakah kerajaan bercadang untuk menggantikan MiG-29 kita yang telah sepatutnya dilupuskan ataupun dengan izin, decommission? Jadi adakah kerajaan bercadang untuk menggantikan kapal-kapal yang lebih canggih lagi untuk memperlengkapkan aset ketenteraan kita? Datuk Dr. Makin @ Marcus Mojigoh [Putatan]: Yang Berhormat Jasin. Tuan Pengerusi [Datuk Haji Ismail bin Haji Mohamed Said]: Ya, Yang Berhormat Putatan. Sila. Datuk Dr. Makin @ Marcus Mojigoh [Putatan]: Terima kasih Tuan Pengerusi yang disayangi. Yang Berhormat Jasin, saya terpanggil dengan hujah Yang Berhormat Jasin soal kelengkapan aset-aset Kementerian Pertahanan kita. Saya hendak tanya, enam buah kapal LCS ini- banyak rujukan dia, saya pun tidak faham. Enam buah kapal ini ditempatkan di mana? Kita minta Menteri untuk memperjelaskan kenapa beli enam buah. Di manakah enam buah ini- adakah di kawasan Silam, adakah di kawasan Lahad Datu, adakah di kawasan Tawau? Juga, aset-aset ketenteraan udara ini. Kita telah pun berbahas tentang aset keperluan bagi air drone supaya dapat memantau tempat-tempat di mana persempadanan kita antara Filipina dan Malaysia, terutama sekali di kawasan ESSZONE di Sabah. Minta tumpang bahas dan tanya kepada pihak kementerian. Menteri ini dari Kudat, so dia tahu. Kalau dia tidak tahu, tidak tahulah. Datuk Wira Haji Ahmad bin Haji Hamzah [Jasin]: Terima kasih Yang Berhormat Putatan. Jadi saya ringkaskanlah. Memang bertepatan sangatlah kalau boleh kerajaan kita dapat menambah lagi aset-aset ketenteraan. Bukanlah bertujuan kita untuk menunjuk kekuatan kita tetapi kita mahu kalau aset-aset ketenteraan kita dapat diperlengkapkan supaya negara-negara jiran sentiasa menghormati kekuatan kita. Bukan untuk menyerang sesiapa, tetapi kita membuat persediaan dalam apa jua eventualities. Seterusnya, saya hendak tanya kepada pihak kerajaan, adakah kerajaan sebenarnya bercadang untuk menambahkan lagi aset ketenteraan terutamanya aircraft carrier yang boleh mengawal bukan sahaja untuk Laut China Selatan yang sebenarnya cukup strategik pada ketika ini sebagai satu perairan yang cukup penting sekali, tetapi juga dalam masa yang sama, Selat Melaka. Ini kerana kapal ini adalah sangat-sangat diperlukan pada ketika ini bagi memperlengkapkan terutamanya kita sedang menghadapi pelbagai ancaman. Terima kasih Tuan Pengerusi, saya menyokong. Tuan Pengerusi [Datuk Haji Ismail bin Haji Mohamed Said]: Ya Yang Berhormat Stampin. Selepas Yang Berhormat Stampin, Menteri menjawab. 6.47 ptg. Tuan Julian Tan Kok Ping [Stampin]: Terima kasih Tuan Pengerusi kerana memberi kesempatan bagi Stampin. Butiran 00500 dan Butiran 00600. Tuan Pengerusi, saya ada satu cadangan kepada Kementerian Pertahanan iaitu melibatkan kerjasama bersama dengan Kementerian Kesihatan yang pernah saya bangkitkan. Tuan Pengerusi, Timbalan Menteri Kesihatan tadi.